  Майя Бывальцева Дэбесысь политехникумын дышетскисьёс Мордовиын чеберлыко киужъёсъя «Параскева-рукодельница» Х улосвлыкуспо фестивальын вормизы. Со сярысь Удмуртиысь Дышетонъя но тодосъя министерстволэн пресс-службаез ивортэ. Ужрадэ Мордовиысь, Удмуртиысь но Нижний Новгород улосвылысь 56 дышетсконниосысь егитъёс люкаськизы. Школаосын, творчествоя юртъёсын но огазеяськонъёсын, чеберлыкъя школаосын, искусствоосъя нылпи школаосын, шоръёзо ӧнер дышетсконниосын тодон-валанъёс люкась 160-лэсь трос пыриськисьёс пӧртэм ӧръёсъя быгатонлыкъёссэс возьматӥзы: куиськон, керттӥськон, пуэз вӧлон, суредан но мукет. Дэбесысь нылъёслэн творчествоя ӵектосъёссэс Гран-при дипломен, озьы ик нырысетӥ но кыкетӥ степенё дипломъёсын пусйизы. Пыриськисьёслэн верамзыя, фестиваль устолыкез паськытатыны, творчествоя луонлыкъёсты быдэстыны юрттэ, йӧскалык йылолъёсты утён шоры учконэз воштэ.  Тегъёс: Лулчеберет Дэбес студентъёс Удмуртия фестиваль киуж  